จาซินดา อาร์เดิร์น

นายกรัฐมนตรีคนที่ 40 ของนิวซีแลนด์
| เดอะไรต์ออนะระเบิล เดมจาซินดา อาร์เดิร์นส> ส. |
| --- | --- |
Jacinda Ardern
จาซินดา อาร์เดิร์น เมื่อ ค.ศ. 2018

นายกรัฐมนตรีนิวซีแลนด์คนที่ 40
ดำรงตำแหน่ง 26 ตุลาคม ค.ศ. 2017 – 25 มกราคม ค.ศ. 2023
กษัตริย์:   เอลิซาเบธที่ 2  ชาลส์ที่ 3 
ผู้สำเร็จราชการ: แพตซี เรดดี ซินดี คิโร
รอง: วินส์ตัน ปีเตอส์ แกรนต์ โรเบิร์ตซัน
ก่อนหน้า: บิลล์ อิงกลิช
ถัดไป: คริส ฮิปกินส์
หัวหน้าพรรคแรงงานคนที่ 17
ดำรงตำแหน่ง 1 สิงหาคม ค.ศ. 2017 – 22 มกราคม ค.ศ. 2023
รอง: เคลวิน เดวิส
ก่อนหน้า: แอนดรูว์ ลิตเติล
ถัดไป: คริส ฮิปกินส์
ผู้นำฝ่ายค้านคนที่ 36
ดำรงตำแหน่ง 1 สิงหาคม ค.ศ. 2017 – 26 ตุลาคม ค.ศ. 2017
รอง: เคลวิน เดวิส
ก่อนหน้า: แอนดรูว์ ลิตเติล
ถัดไป: บิลล์ อิงลิช
รองหัวหน้าพรรคแรงงานคนที่ 17
ดำรงตำแหน่ง 7 มีนาคม ค.ศ. 2017 – 1 สิงหาคม ค.ศ. 2017
ผู้นำ: แอนดรูว์ ลิตเติล
ก่อนหน้า: แอนเนตต์ คิง
ถัดไป: เคลวิน เดวิส
สมาชิกรัฐสภาสภาผู้แทนราษฎรนิวซีแลนด์ สำหรับเมาท์อัลเบิร์ต
อยู่ในวาระ
เริ่มดำรงตำแหน่ง  8 มีนาคม ค.ศ. 2017
ก่อนหน้า: เดวิด เชียร์เรอร์
คะแนนเสียง: 21,246
สมาชิกรัฐสภาสภาผู้แทนราษฎรนิวซีแลนด์ สำหรับพรรคแรงงาน แบบบัญชีรายชื่อ
ดำรงตำแหน่ง 8 พฤศจิกายน พ.ศ. 2008 – 8 มีนาคม ค.ศ. 2017
ถัดไป: เรย์มอนด์ ฮั้ว
 
ข้อมูลส่วนบุคคล
เกิด: จาซินดา เคต ลอเรลล์ อาร์เดิร์น  (1980-07-26) 26 กรกฎาคม ค.ศ. 1980 (44 ปี) ฮามิลตัน, นิวซีแลนด์
พรรคการเมือง: แรงงาน
คู่อาศัย: คลาร์ก เกย์ฟอร์ด (2013–ปัจจุบัน)
บุตร: นีฟ เต อะโรฮา อาร์เดิร์น เกย์ฟอร์ด
บุพการี: รอสส์ อาร์เดิร์น (บิดา) ลอเรลล์ อาร์เดิร์น (มารดา)
ที่อยู่อาศัย: พรีเมียร์ เฮาส์, เวลลิงตัน
ศิษย์เก่า: มหาวิทยาลัยแห่งไวกาโต (BCS)
เว็บไซต์: jacinda.co.nz

เดมจาซินดา เคต ลอเรลล์ อาร์เดิร์น (อังกฤษ: Jacinda Kate Laurell Ardern; /dʒəˈsɪndə ɑːrˈdɜːrn/ jə-sin-də-_-ar; เกิด 26 กรกฎาคม ค.ศ. 1980) เป็นนายกรัฐมนตรีนิวซีแลนด์คนที่ 40 นายกรัฐมนตรีหญิงคนที่สามของนิวซีแลนด์ และหัวหน้าพรรคแรงงานนิวซีแลนด์ (New Zealand Labour Party) ตั้งแต่ ค.ศ. 2017 เธอได้รับการเลือกตั้งเป็นสมาชิกรัฐสภานิวซีแลนด์ครั้งแรกในฐานะสมาชิกสภาผู้แทนราษฏร แบบบัญชีรายชื่อ (List MP) พรรคแรงงาน เมื่อ ค.ศ. 2008 ต่อมาได้รับเลือกตั้งในฐานะสมาชิกสภาผู้แทนราษฏรประจำเขตเลือกตั้งเมาท์อัลเบิร์ต ซึ่งเธอได้รับเลือกให้เป็นสมาชิกสภาผู้แทนราษฎรประจำเขตนี้มาตั้งแต่เดือนมีนาคม ค.ศ. 2017
อาร์เดิร์นเกิดที่เมืองฮามิลตัน เติบโตและเข้าเรียนในระดับประถมศึกษา―มัธยมศึกษาในมอร์รินส์วิลล์ และมูรูปารา อาร์เดิร์นสำเร็จการศึกษาระดับอุดมศึกษาจากมหาวิทยาลัยไวกาโตเมื่อ ค.ศ. 2001 และได้เข้าทำงานตำแหน่งนักวิจัยในสำนักนายกรัฐมนตรีของอดีตนายกรัฐมนตรี เฮเลน คลาร์ก ต่อมาเธอได้ย้ายมาทำงานในกรุงลอนดอนในตำแหน่งที่ปรึกษาประจำสำนักคณะรัฐมนตรีสหราชอาณาจักร จากนั้น ค.ศ. 2008 อาร์เดิร์นได้รับเลือกตั้งเป็นประธานสหภาพเยาวชนสังคมนิยมนานาชาติ อาร์เดิร์นได้รับการเลือกตั้งเป็นสมาชิกสภาผู้แทนราษฎรสมัยแรกในการเลือกตั้งทั่วไป ค.ศ. 2008 เป็นสมัยเดียวกันที่พรรคแรงงานแพ้การเลือกตั้งหลังจากที่เป็นรัฐบาลมา 9 ปี จากนั้นเธอก็ได้รับเลือกตั้งในฐานะสมาชิกสภาผู้แทนราษฎรประจำเขตเลือกตั้งเมาท์อัลเบิร์ต ในการเลือกตั้งซ่อมวันที่ 25 กุมภาพันธ์ ค.ศ. 2017
หลังจากการลาออกของแอนเนตต์ คิง รองหัวหน้าพรรคแรงงาน พรรคจึงได้มีการลงมติอย่างเป็นเอกฉันท์ในวันที่ 1 มีนาคม ค.ศ. 2017 เลือกอาร์เดิร์นขึ้นมาดำรงตำแหน่งรองหัวหน้าพรรคแทน ต่อจากนั้นเพียง 5 เดือน แอนดรูว์ ลิตเติล ก็ประกาศลาออกจากตำแหน่งหัวพรรค หลังผลคะแนนนิยมที่มีต่อพรรคแรงงานได้ตกต่ำลงอย่างเป็นประวัติการณ์ ซึ่งอาร์เดิร์นก็ได้รับการสนับสนุนอย่างไร้คู่แข่งเพื่อขึ้นมาดำรงตำแหน่งหัวหน้าพรรคแทนลิตเติล หลังจากที่อาร์เดิร์นขึ้นมาเป็นหัวหน้าพรรค แรงสนับสนุนที่มีต่อพรรคแรงงานก็ได้กลับมาเพิ่มขึ้นอย่างรวดเร็ว ภายใต้การนำของอาร์เดิร์นพรรคแรงงานได้รับที่นั่งในสภาเพิ่มขึ้นถึง 14 ที่นั่งในการเลือกตั้งทั่วไป เมื่อวันที่ 23 กันยายน ค.ศ. 2017 จึงทำให้พรรคแรงงานมีที่นั่งรวมในสภา 46 ที่นั่งเอาชนะพรรคแห่งชาตินิวซีแลนด์ (New Zealand National Party) ที่มี 56 ที่นั่ง ด้วยการจัดตั้งรัฐบาลผสมเสียงข้างน้อยจากการเจรจากับพรรคนิวซีแลนด์เฟิสต์ (New Zealand First) และการสนับสนุนจากพรรคกรีน (Green Party of Aotearoa New Zealand) โดยมีจาซินดา อาร์เดิร์นเป็นนายกรัฐมนตรี เธอเข้าพิธีสาบานตนเข้าดำรงตำแหน่งนายกรัฐมนตรี เมื่อวันที่ 26 ตุลาคม ค.ศ. 2017 โดยมีแพตซี เรดดีเป็นผู้สำเร็จราชการ อาร์เดิร์นจึงกลายเป็นหัวหน้ารัฐบาลหญิงที่มีอายุน้อยที่สุดของโลกด้วยวัยเพียง 37 ปี หนึ่งปีถัดมาในวันที่ 21 มิถุนายน ค.ศ. 2018 อาร์เดิร์นได้ให้กำเนิดบุตรสาว (ชื่อว่า นีฟ; Neve) ทำให้เธอเป็นหัวหน้ารัฐบาลที่มาจากการเลือกตั้งคนที่สองของโลกที่ให้กำเนิดบุตรขณะดำรงตำแหน่ง (คนแรกคือ เบนาซีร์ บุตโต)
อาร์เดิร์นอธิบายว่าตนเองมีแนวคิดแบบประชาธิปไตยสังคมนิยมและเป็นพวกหัวก้าวหน้า รัฐบาลภายใต้การนำของพรรคแรงงานชุดที่ 6 ได้มุ่งเน้นในการจัดการวิกฤตที่อยู่อาศัยในประเทศ, ปัญหาความยากจนในเด็ก และความเหลื่อมล้ำทางสังคม ในเดือนมีนาคม ค.ศ. 2019 หลังจากเหตุกราดยิงมัสยิดในไครสต์เชิร์ช อาร์เดิร์นได้เสนอกฎหมายควบคุมอาวุธปืนเป็นการเร่งด่วนเพื่อตอบสนองต่อเหตุการณ์ดังกล่าว และตลอด ค.ศ. 2020 เธอเป็นผู้นำในการควบคุมและจัดการกับการระบาดของโควิด-19 อาร์เดิร์นนำพรรคแรงงานคว้าชัยชนะในการเลือกตั้งทั่วไป ค.ศ. 2020 ด้วยที่นั่งในสภารวม 65 ที่นั่ง เป็นครั้งแรกในประวัติศาสตร์นิวซีแลนด์ที่มีพรรคการเมืองชนะด้วยเสียงข้างมากเกินกึ่งหนึ่งของสภา นับตั้งแต่เริ่มใช้การเลือกตั้งระบบสัดส่วนเมื่อ ค.ศ. 1996
ในวันที่ 19 มกราคม ค.ศ. 2023 อาร์เดิร์นประกาศว่าเธอจะลาออกจากการเป็นหัวหน้าพรรคแรงงานกับนายกรัฐมนตรี หลังการเลือกตั้งให้คริส ฮิปกินส์เป็นผู้ดำรงตำแหน่งต่อจากเธอ อาเดิร์นจึงลาออกจากหัวหน้าพรรคแรงงานในวันที่ 22 มกราคม และยอมรับการลาออกจากการเป็นนายกรัฐมนตรีต่อผู้สำเร็จราชการในวันที่ 25 มกราคม